কামালের পরিবারের সদস্য সংখ্যা তিনজন। কামাল তার স্ত্রী এবং শিশুকন্যা মারিয়া। পাঁচ বছর বয়সী মারিয়া বেশ চটপটে। আল্লাহর রহমতে এই বয়সে সে অনেক কিছুই আয়ত্তে আনতে সক্ষম হয়েছে। বাংলা বর্ণমালা, ইংরেজি বর্ণমালা, আরবি হরফসহ গণিতের প্রাথমিক ধারণাও অর্জন হয়েছে মারিয়ার। এ ছাড়াও ইসলামের প্রাথমিক প্রয়োজনীয় দোয়া কালামও শিখে ফেলেছে সে। বাবা-মায়ের সাথে নিয়মিত নামাজের কাতারে দাঁড়িয়ে নামাজের তালিমও নেয় শিশু মারিয়া। কিন্তু সে যে খুব চঞ্চল। কথাবার্তায়, কাজে-কামে ওর চঞ্চলতার ভাবটা খুব বেশি। যার কারণে ওর বাবা-মা অনেকটাই দুশ্চিন্তায় দিন অতিবাহিত করছেন।